
КРИТЕРИИ ЗА ОЦЕНКА ПО ЗБУТ - 9 КЛАС

Оценяването в клас се извършва с текущи устни и писмени изпитвания при строго спазване на изискванията на
 системата за оценяване. 
Учителят има право да възлага задължителна домашна работа, която е предмет на оценяване в частта самостоятелна работа. При липса на такава при поискване, учителят има право да постави слаба оценка. Количественото оценяване на домашната работа става при спазване на критериите за оценяване по предмета.
	Учениците могат да бъдат оценявани и за работата си в клас при активно и ползотворно участие.
	Оценката, получена от писмено и устно изпитване е количествено изражение на знанията на ученика при следните критерии:

ОТЛИЧЕН  6
Ученикът познава в детайли изучавания материал; борави правилно с основните понятия; умее да осмисля информацията и прилага подходящите начини за решаване на конкретни задачи; излага знанията си логично и последователно; анализира конкретни ситуации, като използва теоретичните си знания и дава самостоятелни решения; работи грамотно с нормативни актове и документи ,познавайки тяхната йерархия.

МНОГО ДОБЪР  5
Ученикът познава в детайли изучавания материал; борави правилно с основните понятия; умее да осмисля информацията и прилага подходящите начини за решаване на конкретни задачи; излага знанията си логично и последователно;работи с нормативни актове и документи .
	
ДОБЪР  4
Ученикът познава изучавания материал; борави с основните понятия; умее да осмисля информацията и прилага подходящите начини за решаване на конкретни задачи; излага знанията си с известни пропуски; работи с нормативни актове и документи добре.

СРЕДЕН  3
Ученикът познава слабо основните понятия на изучавания материал; не умее логично да изложи учебното съдържание; прилага начини за решаване на конкретни ситуации, но допуска фактически грешки; не си служи  с нормативни актове и документи.	
СЛАБ  2
Ученикът не възпроизвежда конкретната терминология и допуска груби фактически грешки; не изпълнява поставена от учителя задача. 

Слаба оценка се поставя и в следните случаи:
·  ученикът отказва да отговаря на въпросите на учителя.
· ученикът излага съдържание, което няма отношение по зададения въпрос.
· ученикът предава празен лист при писмено изпитване.

Писмените изпитвания се провеждат върху раздели или теми от изучавания предмет. Изпитването се провежда и под формата на тест с отворени и затворени отговори, като затворените отговори се оценяват с 1 т. за верен, а отворените с 5т. Скалата за преобразуване на точките в оценка е следната:

от 1т. до 7т.-слаб 2
от 8т. до 11т. -среден 3
от 12т. до 15т. -добър 4
от 16т. до  19т.- много добър 5
от 20т. до 23т.- отличен 

